**Antti Uitto** (s. 2. huhtikuuta 1983 Seinäjoki) on suomalainen jääkiekkopuolustaja, joka pelaa Ruotsin kolmanneksi korkeimmalla sarjatasolla Hockeyettan-joukkue Asplöven HC:ssä. Pelipaikkaansa nähden pienikokoinen Uitto on myös varsin fyysinen pelaaja, mistä kertoo myös Mestiksen/I-divisioonan kaikkien aikojen jäähypörssin johtaminen 799 minuutilla.

Ura
---

### Seuraura

Uitto on S-Kiekon oma kasvatti. Hän siirtyi B-juniori-ikäisenä Tapparaan kaudeksi 1999–2000. Kaudella 2002–2003 Uitto debytoi SM-liigassa saaden siellä tililleen kolme ottelua. Hän jatkoi Tapparan SM-liigajoukkueen harjoitusringissä kesällä 2003, mutta Uitto siirtyi kaudeksi 2003–2004 Mestis-joukkue Hyvinkään Ahmoihin, jossa tulokaskausi toi hänelle 45 runkosarjaottelussa tehot 3+10=13 ja kuudessa karsintasarjan ottelussa tehot 2+3=5. Uitto oli runkosarjassa Ahmojen tehokkain puolustaja. Joukkueen kausi päättyi putoamiseen Suomi-sarjaan, mutta Uitto jatkoi kaudella 2004–2005 kuitenkin Mestis-uraansa Kokkolan Hermeksessä. Hänellä oli ajoittain vaikeuksia mahtua joukkueen kokoonpanoon. Uitto ehti pelata 23 runkosarjaottelua ilman tehopisteitä, kunnes hän palasi loppukaudeksi kotikaupunkiinsa pelaamaan Suomi-sarjaa SHT:n riveihin. Uitto voitti kauden päätteeksi Suomi-sarjan -mestaruuden.

Kaudeksi 2005–2006 Uitto palasi Mestikseen ja siirtyi Forssan Palloseuran paitaan. Hän jakoi 130 minuutillaan koko sarjan jäähypörssin voiton joukkuetoverinsa Aleksi Sillanpään kanssa. Kaudeksi 2006–2007 Uitto siirtyi Kajaanin Hokkiin, jossa hän voitti kauden päätteeksi Mestiksen-mestaruuden.

Huhtikuussa 2007 Uitto teki vuoden mittaisen ja elokuun loppuun asti kestäneen try-outin sisältäneen sopimuksen Tapparan kanssa. Hänen koejaksonsa ei tuottanut jatkosopimusta, mutta Uitto jatkoi kuitenkin Tapparalle näyttöjen antamista aluksi toistaiseksi voimassa olevalla sopimuksella Mestiksen nousijajoukkue Lempäälän Kisassa, jonka kanssa Tappara teki farmisopimuksen noin viikko Uiton try-outin päätyttyä. Hän pelasi kauden 2007–2008 lopulta pääasiassa LeKissä. Uitto sijoittui 107 minuutillaan Mestiksen jäähypörssissä neljänneksi. Uitto pelasi kauden aikana myös yhden SM-liigaottelun Tapparassa marraskuussa 2007.

Uitto siirtyi kaudeksi 2008–2009 vuoden mittaisella sopimuksella Vaasan Sportiin. Hän voitti kauden päätteeksi Mestiksen-mestaruuden. Myös kausi 2010–2011 päättyi mestaruuteen. Uitolla oli kevään 2011 pudotuspeleissä Sportin paras teholukema (+11). Kaudella 2011–2012 hän nousi joukkueen kapteeniksi ja teki Mestiksen yhden kauden piste-ennätyksensä tehoilla 4+15=20, joilla Uitto oli Sportin tehokkain puolustaja. Hän johdatti kauden päätteeksi joukkueen Mestiksen-mestaruuteen, joka oli jo Uitolle uran neljäs. Hänet valittiin kauden päätteeksi sarjan ensimmäiseen tähdistökentälliseen. Kaudella 2013–2014 Uitto voitti Sportin sisäisen jäähypörssin 81 minuutillaan, joilla hän sijoittui Mestiksen jäähypörssissä seitsemänneksi. Uitto valittiin kauden päätteeksi sarjan toiseen tähdistökentälliseen.

Uitto jatkoi SM-liigaan nostetussa Sportissa vuoden mittaisella sopimuksella kaudella 2014–2015. Sarjatasoa ylempänä hänen vastuunsa jäi pienemmäksi ja Uitto pelasi Sportissa 25 runkosarjaottelua tehden kaksi syöttöpistettä. Hän pelasi kauden aikana SM-liigaa myös yhden ottelun verran lainalla Saimaan Pallossa tammikuussa 2015 paikattuaan loukkaantumisia. Syyskuussa 2015 Uitto palasi kasvattajaseuraansa S-Kiekkoon aluksi kahden ottelun mittaisella sopimuksella oltuaan ilman sopimusta alkukauden 2015–2016. Tämän jälkeen joukkueen kapteeniksi noussut Uitto teki loppukauden jatkosopimuksen. Tammikuussa 2016 hän kävi yhden ottelun mittaisella lainalla KeuPassa. Uitto oli S-Kiekon tehokkain puolustaja tehoilla 4+14=18, kunnes pari viikkoa myöhemmin hän siirtyi loppukauden kattavalla sopimuksella Tanskan Metal Ligaenin Herlev Eaglesiin.

Kaudeksi 2016–2017 Uitto siirtyi vuoden mittaisella sopimuksella Ruotsin kolmanneksi korkeimmalle sarjatasolle Hockeyettan-joukkue Asplöven HC:hen.

### Maajoukkueura

Uitto edusti Suomen Mestis-pelaajista koottua B-maajoukkuetta kahdessa Minskissä Valko-Venäjän alle 20-vuotiaiden maajoukkuetta vastaan pelatussa ottelussa marraskuussa 2004.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2002–2003 | Tappara | SM-liiga | 3 | 0 | 0 | 0 | 0 | – | – | – | – | – |
| 2003–2004 | Ahmat | Mestis | 45 | 3 | 10 | 13 | 83 | – | – | – | – | – |
| 2004–2005 | Hermes | Mestis | 23 | 0 | 0 | 0 | 20 | – | – | – | – | – |
|  | SHT | Suomi-sarja | 10 | 0 | 5 | 5 | 36 | 5 | 1 | 0 | 1 | 37 |
| 2005–2006 | FPS | Mestis | 44 | 4 | 12 | 16 | 130 | – | – | – | – | – |
| 2006–2007 | Hokki | Mestis | 41 | 9 | 7 | 16 | 86 | 12 | 1 | 2 | 3 | 28 |
| 2007–2008 | LeKi | Mestis | 43 | 3 | 12 | 15 | 107 | 3 | 0 | 1 | 1 | 4 |
|  | Tappara | SM-liiga | 1 | 0 | 0 | 0 | 0 | – | – | – | – | – |
| 2008–2009 | Sport | Mestis | 36 | 1 | 5 | 6 | 65 | 12 | 1 | 2 | 3 | 30 |
| 2009–2010 | Sport | Mestis | 42 | 4 | 14 | 18 | 58 | 4 | 0 | 1 | 1 | 4 |
| 2010–2011 | Sport | Mestis | 45 | 3 | 6 | 9 | 57 | 12 | 0 | 2 | 2 | 4 |
| 2011–2012 | Sport | Mestis | 44 | 4 | 16 | 20 | 40 | 11 | 0 | 1 | 1 | 10 | Ykköstähdistö |
| 2012–2013 | Sport | Mestis | 39 | 1 | 10 | 11 | 68 | 5 | 0 | 0 | 0 | 4 |
| 2013–2014 | Sport | Mestis | 51 | 8 | 11 | 19 | 81 | 7 | 0 | 2 | 2 | 28 | Kakkostähdistö |
| 2014–2015 | KeuPa HT | Mestis | 5 | 0 | 1 | 1 | 4 | – | – | – | – | – |
|  | SaiPa | SM-liiga | 1 | 0 | 0 | 0 | 4 | – | – | – | – | – |
|  | Sport | SM-liiga | 25 | 0 | 2 | 2 | 10 | – | – | – | – | – |
| 2015–2016 | S-Kiekko | Suomi-sarja | 22 | 4 | 14 | 18 | 36 | – | – | – | – | – |
|  | KeuPa HT | Mestis | 1 | 0 | 0 | 0 | 0 | – | – | – | – | – |
|  | Herlev Eagles | Tanska | 10 | 1 | 1 | 2 | 18 | – | – | – | – | – |
| 3 kautta | yhteensä | SM-liiga | 30 | 0 | 2 | 2 | 14 | – | – | – | – | – |
| 13 kautta | yhteensä | Mestis | 459 | 40 | 104 | 144 | 799 | 66 | 2 | 11 | 13 | 112 |
| 1 kausi | yhteensä | Tanska | 10 | 1 | 1 | 2 | 18 | – | – | – | – | – |

Lähteet
-------

* Antti Uitto The Internet Hockey Databasessa (englanniksi)
* Antti Uitto *Elite Prospects*. Everysport Media Group AB.  (englanniksi)

### Viitteet

1. ↑  Antti Uitto – Pelaajakortti » Vaasan Sport
2. 1 2  Antti Uitto – Jatkoaika.com – Kaikki jääkiekosta
3. ↑  Elite Prospects (englanniksi)
4. ↑  Ikonen, Petteri: Antti Uitto nousi kautta aikojen jäähytilaston kärkeen  17.4.2014. Mestis.  Arkistoitu 14.4.2015. Viitattu 6.6.2014.
5. ↑  Kenigin try-out Tapparassa jatkuu sittenkin *Jatkoaika.com*.  12.8.2003. Jatkoaika r.y. Viitattu 6.6.2014.
6. ↑  Ahmat testaa venäläistä, Forsbackalle sopimus *Jatkoaika.com*.  4.9.2003. Jatkoaika r.y. Viitattu 6.6.2014.
7. ↑  Hermeksen ensi kauden runko kasassa *Jatkoaika.com*.  29.4.2004. Jatkoaika r.y. Viitattu 6.6.2014.
8. ↑  Prest, Johan: Hankinnat pelastivat puolustuksen *Jatkoaika.com*.  2.1.2005. Jatkoaika r.y. Viitattu 6.6.2014.
9. 1 2 3 4 5  Antti Uitto *Elite Prospects*. Everysport Media Group AB.  (englanniksi)
10. ↑  Forssaan uusia kasvoja ja jatkosopimuksia *Jatkoaika.com*.  1.6.2005. Jatkoaika r.y. Viitattu 6.6.2014.
11. ↑  Hokille uusia sopimuksia *Jatkoaika.com*.  26.5.2006. Jatkoaika r.y. Viitattu 6.6.2014.
12. ↑  Grönvall jatkaa Tapparassa, Uitto palaa *Jatkoaika.com*.  5.4.2007. Jatkoaika r.y. Viitattu 6.6.2014.
13. ↑  Jussi Halmeelle vuoden sopimus Tapparaan *Jatkoaika.com*.  24.8.2007. Jatkoaika r.y. Viitattu 6.6.2014.
14. ↑  Tapparalle ja LeKille farmisopimus, Uitto LeKiin *Jatkoaika.com*.  31.8.2007. Jatkoaika r.y. Viitattu 6.6.2014.
15. ↑  Koistinen pistäytyy taas Lempäälässä *Jatkoaika.com*.  1.12.2007. Jatkoaika r.y. Viitattu 6.6.2014.
16. ↑  Puolustajat Uitto ja Heikkinen Sportin takalinjoille *Jatkoaika.com*.  13.6.2008. Jatkoaika r.y. Viitattu 6.6.2014.
17. ↑  Mestiksen parhaat palkittu *Jatkoaika.com*.  18.4.2012. Jatkoaika r.y. Viitattu 6.6.2014.
18. ↑  Mestis palkitsi kauden 2013–2014 onnistujat *Jatkoaika.com*.  29.4.2014. Jatkoaika r.y. Viitattu 6.6.2014.
19. ↑  Sportin liigaryhmä alkaa rakentua *Jatkoaika.com*.  4.4.2014. Jatkoaika r.y. Viitattu 6.6.2014.
20. ↑  Sportista apua SaiPan puolustajavajeeseen *Jatkoaika.com*.  14.1.2015. Jatkoaika r.y. Viitattu 15.3.2015.
21. ↑
22. ↑  Antti Uitto loppukaudeksi S-Kiekkoon  25.9.2015. Seihockey Oy.  Arkistoitu 5.2.2016. Viitattu 16.10.2015.
23. ↑  Antti Uitto lainalle KeuPa-paitaan!  9.1.2016. KeuPa HT.  Arkistoitu 30.1.2016. Viitattu 26.1.2016.
24. ↑  Rutineret finsk back debuterer for Herlev Eagles i aften  26.1.2016. Herlev Eagles.  Arkistoitu 4.2.2016. Viitattu 26.1.2016. (tanskaksi)
25. ↑  Rutinerad försvarare ansluter  1.8.2016. Asplöven HC. Viitattu 7.8.2016. (ruotsiksi)[vanhentunut linkki]
26. ↑  Mestis-nuoret kohtaavat Valko-Venäjän *Jatkoaika.com*.  22.10.2004. Jatkoaika r.y. Viitattu 6.6.2014.